Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 70

5. évfolyam Témakör Tartalom Társadalmi ismeretek Közvetlen környezetünk A családi közösség. Helyem a családban, saját élettörténet, a család múltja, története, generációk. A családfa. Az iskolai közösség. Az iskola múltja, története. Történelem A múlt megismerése A múlt megismerésének forrásai: tárgyi és írásos emlékek, történelmi gyűjtemények, a múzeumok. A régészek munkája. Az időszámítás —történetek Jézus életéről. A keresztény időszámítás. Élet az őskorban Az ember megjelenése a Földön, az ősember nyomában. A gyűjtögető, halászó, vadászó ősember életmódja. Küzdelem a természettel, a tűz szerepe az ősember életében. A földművelő és állattenyésztő ősember életmódja. Az első mesterségek és a csere kialakulása. Élet az ókori Keleten Egy földműves házánál a Nílus partján. Vendégségben a fáraónál. Az egyiptomi iskolában. Történetek Mezopotámiából, Kínából, Indiából, az emberi összefogás, tudományok és művészetek születése. Az ókori görögök Történetek a görög mondavilágból. Olimpiai játékok. Az athéni iskolában. A városállamok: Athén és Spárta. Mesterek és művészek. Az ókori rómaiak Mondák Róma alapításáról. A rabszolgapiacon, szabadok és rabszolgák. Történetek a római császárokról. Róma, az ókori nagyváros. A római iskolában. Rómaiak hazánk területén, megmaradt emlékek a római korból. A magyar történelem kezdetei A magyarság születése — a magyarok eredete, mondák és valóság. Vándorlás a pusztákon, az ősmagyarok életmódja. Harcoló őseink. Letelepedés, honfoglalás, 895. 2000/135/II. szám Tevékenységek A tanuló környezetére vonatkozó közvetlen megfigyelések, tapasztalatok gyűjtése, beszámolás a megfigyelési szempontok alapján. Közvetett ismerethordozók — képanyagok, fényképek gyűjtése, válogató, összehasonlító, rendező tevékenységek. Történetek, mondák olvasása, dramatizálása. Történetek mesélése. Rajzos illusztrációk készítése. Rajzos történeti napló összeállítása. Múzeumok, gyűjtemények látogatása. Kiállítási anyag — rajzok, makettek, képanyagok — összeállítása korok jellegzetes ruházataiból, használati eszközeiből. Jellemzések, példák felsorolása. Tananyag, tananyagrészletek elmondása kérdések segítségével. Manipuláció képes időszalagon képekkel. Követelmény Társadalmi ismeretek — Legyen tájékozott saját életeseményei alapján a múlt-jelen-jövő relációs rendszerben. — Ismerje saját helyét, szerepét a családjában. — Mutassa be az iskolai közösséget közvetlen tapasztalatszerzés, saját élmény alapján. — Meséljen családja és iskolája múltjából érdekes történeteket. Történelem — Tudjon különbséget tenni a történelem különböző megismerési forrásai között. — Legyenek elemi összehasonlító fogalmai a távoli korban és a ma élő emberek életmódjáról. — Ismerje fel a tanult korokat képről: ruházatot, használati tárgyakat, jellegzetes épületeket. — Legyen képes beszélni Jézus születéséről, a kereszténység kialakulásáról. — Értékelje a Biblia jelentőségét, tudjon elmondani bibliai történetet. — Mondja el önállóan a megismert mondák, legendák, történetek tartalmát. — Tudjon különbséget tenni a történetek mesei és valóságos eseményei között. — Tudja a tanult eseményeket időrendbe rendezni. — Legyen képes segítséggel rajzos beszámolókat készíteni. — Ismerjen fel és nevezzen meg hazánk őskori és ókori emlékeiből legalább kettőt képről, filmről. — Tudja leolvasni, megmutatni a képes történelmi atlaszban a tanultakkal összefüggő történelmi helyeket. — Olvassa le és mutassa meg vándorló őseink állomáshelyeit. — Ismerje a letelepedés, a honfoglalás évszámát, valamint fontosabb emlékhelyeit. — Tudjon érzelmileg azonosulni a honfoglalással, a magyarság életében betöltött szerepével.

Source: https://magyarkozlony.hu/hivatalos-lapok/bde34869e8846458c676785435073ddde325b398/dokumentumok/dad5ac1e7be58d28df67d99a0bf4f97b6b24a379/letoltes